
OVE SU PJESME POSVEĆENE RADNICIMA MOGA 
KOLEKTIVA 





UZ OVU ZBIRKU STIHOVA 


Želio bih odmah naglasiti kako ne bi imalo smisla ovoj 
zbirci stihova pristupiti s instrumentima estetike, pomoću 
kojih bi se mogao odrediti njen obujam ili njezina sadržina. 
Već samom posvetom i uvodnim stihovima autor se na neki 
način ogradio od pretenzija, koje bi mu netko mogao nak- 
nadno pripisati, smatrajući da ne postoje relativni kriteriji 
u književnosti. 

Međutim, ove kajkavske stihove napisao je »tramvajac« 
za »tramvajce« i posvetio ih radnicima svoga kolektiva. Ta 
vrsta »radničke književnosti« i aktivnosti već se odavno sti- 
mulira i u drugim socijalističkim sredinama, gdje postoje i 
posebni klubovi i zajednice radničkih pisaca i umjetnika. Pa 
kad mi je, dakle, ZET povjerio da pregledam rukopis Vladi- 
mira Vrđuke, izrazio sam mišljenje da je taj rukopis prikla- 
dan za objavljivanje u izdanju poduzeća u kome je autor 
već dugi niz godina zaposlen, te je imao prilike da upozna 
ljude i sredinu u kojoj, eto, i na kulturnom polju djeluje. 

Njegov svijet su tramvaji i putnici, remiza i tračnice, noći 
u hangaru i dani u uredu, dakle jedan posebni svijet i atmo- 
sfera, jedna »životna proza«, u kojoj je autor pokušao oikriti 
poetske irenutke i doživjeti ih, te izraziti na svoj način. 
Napisane nekom mješavinom zagorske i zagrebačke kajkav- 
štine, kakva je već u našoj sredini stekla svoje »građansko 
pravo«, Vladimir Vrđuka je na svoj način dao oduška svemu 
što ga »nutri tišče«, pa stoga i njegova skromna ostvarenja 
premašuju slične pokušaje svojom iskrenošću i autentičnosti. 

Vrlina je ove zbirke u tome što se autor uglavnom poza- 
bavio tematikom, koja je (u izvjesnom smislu) autentična, 
jer prikazuje atmosferu njegova djelokruga, koju prilično 
dobro poznaje i osjeća. Što više po mome bi sudu takve 
aktivnosti trebalo stimulirati, te upravo u izdavanju ove 
zbirke uočavam jedan od prvih koraka na tom putu, želeći da 
ovaj »izdavački poduhvat« u doba svakojakih teškoća i ne- 
prilika u pogledu objavljivanja knjiga, dade poticaja autoru 
za još intenzivnijom aktivnošću u nastojanju oko vlastitog 
izraza. 

Gustav Krklec 


Ja ne mrem reči da sem baš poeta, 
ni saka popevka ni mi jošče zrela 

da bi na sunčeku našeg belog sveta 
bleskati kak zlato navek sakom smela. 


Morti koji verzuš i! pak rima škripi, 
a ni nit mođerna, ak se to baš išče! 
Pravzaprav: se ono, kaj v srcu zakipi — 
mora van vudreti ar nas nutri tišče. 


Tak su i te rime zišle z jene kmice 
dugoletnog jarma v svet prave slobode. 
Nisu bormeš rože, niti lepotice, 

al ni kič bedaka, ni sluškinje mode! 


Se kaj človek dela mora i poeta 
napisati lepo v svojem rukovetu, 
da moreju ona kaj dojdeju leta 
videti kaj bilo prije njih na svetu. 











REMIZA 


Tu tramvaji spiju i to malo gda, 
ar navek voziju i doma ih je ni. 
Ta ledena hala betonska je sa, 
al svetla je, čista i lepo zgledi. 


Tu šinjah je puno, 
velki kolosek, 

a zgledi kak mreža 
brez crta poprek. 


I šinje su takšne — gda put je odprt — 
kak šinje živlenja, kaj vodiju v smrt: 


zestanu se v jenoj 
pred vratmi i vre 
jena se odvoji 

i ravno v grad gre. 


ll 

ŠINJE 


Kaj morti ni i to kak reka svetla, bela? 
Blesiče se i vleče 
i nekam teče... 


A kam i zakaj ta ravna paralela 
v bezkraj dugi te pute nam seče? 


Vre dugo let se vleče i blesiče 

i sunca blesk i svetla 

prihaja nam v oči 

i včinja nam se da se navek miče 

kak steza svetla v črnoj, mrkloj noči. 

I po toj se stezi kak strela hitro močen 
navek pun sveta 

čez vulice žuri 

taj brod naš plavi na četiri kotača 

v jutro rano, v kesnoj nočnoj vuri. 


TRAMVAJEC 


Na polju il v šumi il v jami 
do jučer još bil je na delu. 
i žmehko je kruheka služil 
gda živel je vani na selu. 


Puno je njegvih pajdašov 
zginulo v školi živlenja, 
zginulo v školi trplenja. 


Al delo je — delo, to znamo 
i niš njemu žmehke ni. 

I tu se delati mora, 

bez dela se ne živi. 


V kolima drucka se navek, 
a s putnikim lehko baš ni! 
Al dok je vu njemu strplenja, 
rado ga imaju si. 

V RANO JUTRO 


Još sunce se s kmicom hrva 
i nigdi još nikoga ni, 

po praznoj i zaspaloj cesti 
hodiju tramvajca tri. 


Žuriju nekam se hudo, 

kak vura da beži spred njih, 
a rano je jutro i Zagreb 

v daljini još snen je i tih. 


Kam im se žuri tak rano, 
kaj morti nemreju spat, 
ili su zapeli negde 

pa im se žuri v grad? 


Zakaj se vdižu tak rano? 
Da drugi još moreju spat, 
ar znaju da tramvaj je točen 
i denes — kak tolkokrat 


Zato su vstali se rano, 
(em to se razme bar!) 
i vezda se žuriju kajti 
ideju po kola v hangar 

NOČI V HANGARU 
POSVEĆENO RADNICIMA NOĆNOG SERVISA 


Sč spi. Još samo gdegde 
gori luč i zvezde 
titraju nad nami 

v črni nočni tami. 


Hangar pun je: svetla, kola, ljudi, 
kak košnica navek puna pčela. 

I dok vani zorja ne zarudi 

tu se fletno bez prestanka dela. 


Ženske ruke gdagda lepe, nežne, 

tu su trde, hrapave i znojne. 

Noči letne tople, noči zimske snežne, 
tu v hangaru letiju im brojne. 


I gda jenkrat zajdnji tramvaj dojde 
pred te ruke kaj su se nam dale, 
stisnemo ih — onda tiho projde 
lehki uzdah prek te velke hale. 


Sč spi. Još samo gdegde 
gori luč i zvezde 
titraju nad nami 

v črni nočni tami. 

PRUGAŠ 


Na prugi je žmehko delo 
i posel taj zabava ni: 
klečat i zbirat kamenje, 


. krampat, a znoj ti curi! 


Slagati kamen po kamen 
i štimati mora to sč, 
ar če se koji nadigne 
zmešalo bu se im sč. 


Štimaj i kuckaj te kocke, 
pa zdigni se vre i znaj 
da se buš opet pokleknul 


gda prejde taj plavi naš zmaj. 


I osem vur v takvem ritmu, 
vgibanju spredi motora! 
Al zdržati žmehko im ni 
gda znaju da delat se mora. 

PAJDAŠIMA Z AUTOBUSA 


Za suncem vre se noč polehko vleče, 
kak tenka mrena kmica nam se čini 
po kapku dana. Svetle zvezde meče 
tu pak tam po sivi pomrčini. 


Povsud je mir i cesta bela 

kak kakva reka, samo kaj ne teče, 
leno se povlači se do mirnog sela 

i gdegde zajec prek nje se prevleče. 


Na cesti mira ni; kak plava ftica 
čez prašinu puni autobus beži, 
za volanom šofer znojnog lica 
zmučen i prašen napeto gledi. 


I kondukter nutri bormeš se nazible, 
kakti da je v brodu po valu kaj bludi, 
a večkrat tak je pun, da jedva se i gible 
ar pelati dime šteli bi se si. 


, 


Taj kruh ni lahek, žuhka mu je kora, 
od ranega jutra celi dan se tresti, 
al to služba išče i autobus mora 
pelati pa makar i po slaboj cesti. 





NAŠI BEAMTERI 


Još navek v sivoj sobi 
sedi vre tolko let 

pognut nad svojim stolom 
naš beamterski svet. 


Falinge ni mu najti, 

ar točnost je njegov fah. 
Se niti v rukah ima, 
špotancije ni ga strah. 


Se cifre i račune 

i posel celi taj 

i džungla sih papira 
kak da nema kraj. 


A se je samo tinta 
i posel čemerni, 
a si na to glediju 
kak da to nikaj ni. 


Al naš beamter dela... 
i gda je gotov vre, 

još grunta, zaštirnava, 
gda dime hitro gre. 

MRTVOM PAJDAŠU 
IN MEMORIAM V. K. 


Čez tolko let sme bili mi pajdaši 

a vezda čkomiš, vezda Tebe ni. 

Z živlenja ovog za navek si prešel 
i kak da su na Te pozabili si. 


I vezda tih si, miren vekivečno — 
al ja pozabil nigdar nebum na Te. 
To živlenje ni Ti bilo srečno, 
kak sih onih ki čkomeči pate. 


Budi tam gde jesi na dnu mira, 

na tom Ti bar nišče jalen ni. 

Vu večnem snu naj nigdo Te ne dira — 
a tam pak spat — vre došli bumo si. 








TRAMVAJ I PUTNIKI 


Dok je Zagreb bil još mali 
i ljudi ni puno bilo, 
“lehko se je peške išlo, 
.nikam se ni zamudilo. 


Al polehko grad je rasel 
i gda vre ni bil tak mali, 
puno konja zob je grizlo 
vu tramvajskoj velkoj štali. 


Tu i tam su bile šinje 
i kojnek je vsredi njih 
klampal kakti cujzek brzi, 
navek bil je hitri, tih. 


Gda je došla elektrika 
i grad vekši bil je vre, 
došel je i tramvaj novi 
pa drugač nam zgledi se: 


Gda se v njemu sedi i gospocki pela, 

se to zgledi lepo, a kaj mi tu znamo: 
četiri kotača, motor i se ono 

kaj je v njem i na njem čvrsto zakovano. 


To je vanjski kipec. Al nutri je človek 
kaj putnike prima, drugi pak ih pela. 
A putniki, jel su pajdaši kak treba, 
gda su vre i oni si junaki dela? 


Gdagda se pripeti da sč ni v redu — 

a zakaj je tak to, gda sme si pajdaši: 
tramvajci putnikom, a putniki njima, 
a vre tolko let sme dobri foringaši! 

ILICA 


Vre pedeset leta 
električni 
po gradu se šeta. 


Mreža seče beli grad 
istok — zapad — jug. 


Kam ga bumo deli sad — 
pita druga drug... 


Kam ga bumo deli? 
Ilica mu veli: 
seli, seli, seli... 


— Niže dole, kak? 
Više gore, — v zrak? 


Se vu semu 
na tu temu 
dinar veli: stoj! 


Bilo kam 
tramvaj sam 
išče prostor svoj... 





ZAGREBAČKA USPINJAČA 


Na gričkih goricah jošče bilo ni 
železnega zmaja kaj z Griča beži, 
ampak tihe kleti i cvrčkov vu travi 
i veštica puno vu vsijani glavi. 


Peklenske hudobe i sakakvog besa 

i cajta puno za norije se, 

za huncutarije znala je noblesa, 
kajti kmet se mučil, za nju delal je. 


Gda je vreme prešlo i kmet strgal lance — 
človek se je rodil, a ž njim i kultura. 
Žveplene je, bormeš, kmet im skuhal žgance 
za gladnega špana, gospockog pandura. 


Vreme se je meklo i delalo čuda: 
Grič se rodil novi, a i Matoš ž njim; 
se je došlo novo, puno toga svuda: 
tramvaj, železnica, al jošče na dim. 


Gor na breg se vleče kakti duga kača 
i plazi polehko kakti jazbec stari 

naš lift vre drevni — naša uspinjača, 
još od onda gda ban bil je Hedervari. 


A gda bu još išlo dale naše vreme, 

razbilo bu prošlost kak globus od stekla, 
a ia uspinjača, kak i gor na Sleme, 

nad Zagrebom tak bu po žici se vlekla. 

NAŠA RADIONICA 


Velka je to hala, lepa, zračna, duga 
i lepo je videt kaj sč ima vnjoj, 

al najlepše semu kaj nam srce dira 
ono je kaj glavno v košnici je toj: 


pajdaš vuz pajdaša kak v bojnemu redu, 
delaju čkomeči, navek svesni tog, 

da su kak karike v čeličnemu lancu 
spojeni z srečom seg naroda svog. 


Kladivec, klešče i se kaj posel išče, 

ruži i brenči da se hala trese, 

da naš tramvaj navek bu kak to i treba, 
da prometu služi i penez donese. 


Se je tu na mestu: red i disciplina 
i železna volja kak i čelik taj, 

kaj ga ruke trde režeju, kaliju 

ar trebaju njegvu trdoču i sjaj. 


I kak on je: delo složnih ovih ruku 

i ljudi kaj znaju da su dela stup, 

ar ni tramvaj ne bi z mesta se pomeknul 
da njih ni, on bil bi tek železja kup. 

SLEMENSKA ŽIČARA 


Neje pune prošlo, samo nekaj let, 

vre zabili to sme, (ar vreme sč pere), 
da sme peške išli čez slemenski splet, 
ar auto ni vozil bogce proletere. 


Kolkokrat sme išli i rožice brali, 
al bormeš tam samcu ni bilo za iti, 
ar put bil je dugi, a človeku fali 
gda nema pajdaša za cajt prikratiti. 


Rožice su fino dišale, vrgajni 

pod klobukom belim, kak male ambrele 
pokrili su zemlju. Stoletni pak pajni 
nudili su odmor. Zujale su pčele. 


, 


Letili su kukci kakti eroplani. 

A mi, gda su noge bile nam vre teške 
od hodanja dugog, trudni i pospani, 
morali sme opet v grad se vrnut peške. 


To je bilo Sleme. Tu je bila klima 
ljubavi i senja kud denes žica vodi 
i plaziju kabine, a komotno v njima 
človek lepo sedi, ne mora da hodi! 


Rožice dišiju, moreju se brati 

i dihati fino navrh brega gore, 
pak žičarom nazaj dime lepo spati 
vu posteli mehkoj se do rane zore. 

V ZETOVOM ŠTACUNU 


(MARICEV PROLAZ) 


Tu cajta nije 
za huncutarije, 


oni viceve slane i masne. 


Od jutra do noči 
tu dinar se toči, 
a bormeš to ima i hasne! 


Saki dan tu ima 
kaj da se prima, 
tu penezi samo curiju. 


Si šparljivi ljudi 
hočeju povsudi 
jeftino da se voziju. 


A kasiri svoje 
za šalterom broje 
peneze i bloke celi dan. 


Bez smeha i reči, 


kajti hiltrina preči, 
ar kupci jure nutra i van. 

JAKŠA DUGANDŽIĆ 
POSVECENO RKPD »JAKŠA DUGANDŽIC« 


I on je bil tramvajec 
ki v borbi zginul je. 
Med nami živi navek, 
ar za nas dal je sč. 


Živlenje mu je bilo, 
kak nama, puno let 
i žalosno i žmehko 
za celi radni svet. 


Al došli jesu olujni oblaki 

i grom od zdola i grom od zgora, 
a posle bure to kaj dojti mora: 
zdigli su se pri nam črleni barjaki. 


On je v toj buri ostal ležat dolje 
med junaki koji z njim su takaj pali, 
da človeku jenput živlenje bu bolje, 
zato su živlenje i kerv svoju dali. 


I mi smo denes jaki, 
al njega nam je žal. 
Na žertvu tog heroja 
spomčnek je ostal. 


I njegovo nam ime 

i plod kaj dal ga on, 
na čelu društvo nosi 
kom slavni je patron. 


LIMENA GLAZBA 


Poglej kak lepo videti ih je 

gda z trubom vu taktu zredno hodiju 
i sviraju fino. Valcere i polke 

opere i marše tak složno trubiju. 


Ta muzika naša vre puno, puno let 
svira i zabavlja naš tramvajski svet. 


Majstori su oni molova i dura, 

se regule znaju kaj muzika išče, 
gdagda im ne treba niti ambažura, 
sviraju da plešče celo gledališče. 


Mokranjčevog znaju celog rukoveta, 
z Verdijeve Aide sviraju potpure, 
Gotovca i njegvog Eru z onog sveta 
sviraju tak lepo, po dve, po tri vure. 


Po danu voziju, vežbaju zveččra, 

a sviraju kakti profesionali, 

živiju vu carstvu ritma i trilera 

z flautom i trombonom, bobnjem i cimbali 


Zajčeve komade, Markovićev splet, 
davorije razne dečki ovi naši 

sč znaju i puno, puno jošče let 
svirali nam buju dragi mužikaši. 

DRAMSKA SEKCIJA 


Ima itak nekaj lepog na tem svetu, 
samo treba najti, spremiti i reči: 
to je vezda moje. Ili je to v cvetu, 
ženi ili delu, zabavi il sreči? 


To se navek nemre kak sigurno reči... 
To saki osčča gda mu je to dano 
i gda mu je srce pri tom razigrano. 


Tu sme onda dime.Varijante razne 
najdemo i srečni na tem putu mi sme. 
V takvem ambijentu nisu reči prazne, 
saki ima rolu i si glumci mi sme. 


Denes car si bahat, zutra kmet pak jadni, 
baš kak i v živlenju gda s& dobro štima: 
da ti, kaj su siti, jenkrat buju gladni, 

ar i kmet pravicu v svojoj šaki ima. 


Denes glumiš popa, a zutra pandura 
ili kakvog bogca kaj lepotu kvari, 

a posle spametnog takvog kalambura 
publika ti plešče i cvetjem obdari. 


Igraš galženjaka i tuđ si sam sebi, 

a ljubavnik gda si — mam se najdeš tu, 
a to je pak zato da pozabil ne bi 

kak je lepo onda, gda i kušneš nju. 


I tak... Denes jedno, zutra drugo ti si, 
a prekzutra ne znaš il si ti il nisi. 

Z jene ti greš sfere mam vu sferu drugu, 
predi igraš kneza, onda opet slugu. 


1 gda vendar to si, kaj si, itak ti si, 
a nisi itak to, kaj nigdar ti bil nisi. 
Takva ti je gluma, semu lice menja. 
Svet je pun lepote o kojoj se senja... 

DRAGUTINU VOJNOVIĆU 


REDATELJU DRAMSKE SEKCIJE ZE.T.-a 


V sakoj lepoj reči skriva se i delo, 

v sakom dobrom delu i svrha se najde, 
ar su reč i delo 

ono, kaj se štelo 

gda človek sam sebi zapovedi: hajde! 


Hajde v cvetno leto, da ti listek šepne 
potiho na vuho, da si ne bi čuli: 

naj ti saka kaplja 

dežđa kaj ti kapne 

v toploj letnoj noči pove da je juli. 


Ili pak ti veli da je leto prešlo, 
ali jošče zima je ni skrila pute, 
ar vu tvojem srcu 

jošče je ni došlo 

da aleje sč bi bile zamrznute. 


I to srce Tvoje! Rodilo se zato 

da svoje pajdaše navek razveseliš, 
kajti reč i delo 

pošteno i smelo 

vu sakoj je reči kaj ju z bine veliš. 


Ti si totu dime; v dramskoj si vre leta, 
znaš i ove ljude: nema bog zna kaj. 
Šekspira, Bajrona, 

Šoa, Kalderona 

nemreš zvleči tu gde svet ni poznat taj. 

Denes od Krleže, zutra od Moljera, 
Nušića il drugog ki nam novi sine. 

Ar gluma je delo 

kaj z velikog pera 

ni kapnulo ravno v osvetlenje bine 
ampak v tvoje ruke, majstora rutine. 


Imaš par pajdaša dragih svojem svetu 
i delaš i brusiš 
i z svog srca trusiš 


se ono kaj dosad dal si svojem ZET-u. 


LEPA KNJIGA 


V svetu naših lepih i nemirnih vura 
živeli sme gdagda srečni srcem sim. 
Puno srečnih dana i zanosnih bura 
leži v našem srcu i igra se ž njim. 


Srce — 1o je hiža našega življenja, 

gdagda tolko lepog da nam zgine dah. 

No v njemu se navek nekaj čudno menja 
i za čas nam ovu hižu zežge v prah. 


Gda nas se odhiti i obrne leđa — 

naj nas to ne muči, najdimo si leka! 
Človečkom strplenju nigdi je ni međa, 
na sakoj nas stezi navek nekaj čeka. 


Tu je dobra reč kak lampaš v kmici briga, 
tu je pri nam steza, navek nekam gre, 

tu je svet pun senja: saka lepa knjiga, 

v njoj je puno tega i tak lepo se! 


Knjiga — to je pajdaš ki navek pomaže, 
nigdar ne zapusti niti v očaj tera, 

se nam lepo veli i nigdar ne laže, 

kajti lepa reč cedi se z čistog pera. 


Puno lepih knjiga svet je sih lepota, 

a lepo je se ono kaj nam srcu godi. 
Kaj imame drugo od celog života, 

nego se kaj znamo da nam sreču rodi?! 

NAŠA MENZA 


Gda nam vu želucu potiho zakruli 
preštimani valcer naših praznih čreva 
i zapiska navek ista nota v fruli, 
po čijemu taktu želuček popeva 


nekaj nas potera tam gde fino diši 
po luku i špeku i suhe hrtišče 

i bežimo onda kak hudi stekliši, 
da si zalogajček saki sam poišče. 


Tu par fletnih ruku temfa, mesi, gnete 
krafle, palačinke, buhtle i omlete, 

a tu se i gulaš i se sorte jela 

dobit more navek čak i puna zdela. 


Kajti naša menza dela punom parom, 
ne gledi se niti koliko je vur! 

Navek nas posluži se z jenakim marom 
za male peneze jela pun tanjur. 


I onda gda siti sedimo na miru, 

gda nam je mašina pak dobila gas, — 
v menzi se je opet vu pogonu novom, 
da, gda bumo gladni, pak nahrani nas. 





KEREFEKE OKO MIROGOJSKE 
STREKE 


(ŠALJIVI DIJALOG) 


— Kaj ste čuli da bu skoro 
tramvaj vozil gor na breg? 


— A je,kak to, pa su rekli 
da je gore velki sneg! 


— Kam pak vi ste, sused, zašli, — 
ja sem mislil Mirogoj. 


— A tak, no, pa to je drugo. 
Gda bu to i koji broj? 


— To bu skoro, broj ni važen, 
kajti vre je dobro se. 


— To je fino, samo, znate 
treba bremze sigurne! 


— Vre sme bili gor na probi, 
štimalo je skoro se. 


— Kaj ste rekli? Astam itak 
nekaj škripi i ne gre. 
— Je, znate vi te stručnjake, 
navek nekaj najdu još. 
— No mislit si morein, borimeš, | 
da bilo ih pun je koš. 


-— Je, je tak je: tri od grada, 
železnice, z fakulteta, 
Končarovci i Elektra. 

Al jošče im nekaj smeta. 


— Je, pa kaj bi? Kaj još fali, 
morti koji od Transporta? 


— Vozili sme fajn i hudo. 
a bilo je tu i zorta. 


35 


36 


— I kaj vezda, jel bu vozil 
il ostane status kvo? 


— Znate, zračna bremza nekak 
niš ne štima. To je zlo. 


— Znate kaj bum ja vam rekel: 
SIDRO dajte bremzi mit! 


— Vište, to je bormeš dobro 
ostala bu koza cela 
i još kraj nje vuk bu sit! 


lI 


DROBTINICE 


ZAGORJE MOJE 


Zagorje drago moje, 

ja imam te, imam rad. 
Zakaj si ni totu 

v kmičnoj vulici mojoj, 
ar taj moj grad 

samo je grad, 

sličen ni lepoti tvojoj: 


ni parki, a ni aleje 
( nemaju se to kaj ti 

gdi lepo 

i cifrasto se je. 






V gradu tu ima 





Tun sence i hlada gdegde, 
ZM e . a v tebi, Zagorje moje, 
Ba. M j -\ ' ima ga sigde, sigde. 

Kk E aj ' \ 


| Tu, v lepom 


ee SEKE | krapinskom kraju 
——E gde rodil se slavni Gaj, 
7 sE. tu v lepom 
zagorskom raju 
7 kaj dal nam je lepi KAJ. 
ik 5 
_ 2 š 
gd I tam gde je 
će s ax Lepa naša 
kai" hans GI Tur M ' spevana pred tolko let 
mg d Bk («o 7 Eu C i sigde i sigde 
Gu nice“ gde živi 


= : dobri naš kaikavski svet. 

TREŠNJEVČANSKA 


Trešnjevački dečki, haj, 
baš je lepi taj vaš kraj, 
haj, haj, ; 

lepa vam je Trešnjevka 
kakti raj. 


Perivoji, šetališča 

i zelena igrališča, 

gdi igraju nogomet 
Trešnjevka i ZET, 

haj, haj, 

lepa vam je Trešnjevka 
kakti raj. 


Trešnjevačke mamice 
vesele su gdagda, 

ar je saka od njih sebi 
i sluga i gazda. 


Hižice su njihove 
narasle od žula, 

kruha i bažula, 

haj, haj, 

baš je lepa Trešnjevka 
kakti raj. 


Trešnjevački tateki 

si su dobre volje, 

a najviše onog dana 
gda pajceka mesar kolje 
i gda ima dobreg vinca, 
pa makar i dalmatinca, 
baj, haj, 

baš je lepa Trešnjevka 
kakti raj. 


Trešnjevačke pucice, 
sretne su vam mamice 

i bezbrižne zato one, 

ar vi zlu baš niste sklone, 
a ponosne kakti dame, 





pa i lepe kakti lutke 
vu izlogu 
Trešnjevačke NAME. 


Trešnjevka je zagrebačka roža, 
bajtice su sake fele, 

lepe, male, šare, bele, 
Trešnjevčan ih ima rad 

i Trešnjevku isto tak 

haj, haj, 

ar ona je pravi raj. 

ČLOVEK Z GRAMOFONSKIM ROGOM 


Se šlagere stare i nove 
na rog je popeval on. 
Po cesti je klampal 

i popeval 

kak pravi gramofon. 


Na zabavi sakoj je bil 
popeval i dinare služil 
a vuz to i vince je pil. 


Z rogom od gramofona 
vulice se je on prošel, 
al jenog je dana črni 
auto po njega došel. 


Al ni ga pelal na bal 

ar nije ni stal. 

prek njega je bogca splazil 
i kak canjek zgazil. 


A njegve popevke za njim 
su plakale kak i mi, 

a kitica saka je bila 

kak cvetek 

na grobu gdi on spi. 








STARČEKOVO ŽIVLENJE 


Pak je jena jesen 

i listje se niše, 

komaj se drži da ne padne dol. 
I drevlje se slači 

ali tak polehko, 

ar je zimi zima gda je negdo gol. 


Laste su vre prešle... 

I listje se spravlja. 

I tak mora biti: protuletje dojde 
se pokrije travom, 

rožama i listjem, 

pak opet na jesen sč to nekam projde. 


Vezda pak je jesen. 

List listeku šepče 

o suncu, o vetru, dežčičnim kapljicam. 
Dug je to spominek 

kaj ga jedan drugom 

šuštanjem poveda kak da ih je sram. 


Na iistek je pužek 

sel se i čkomi 

ine da se dole ar lepo je gor. 

A listek bi prešel — 

vre je dost mu bilo 

celo vreme držat taj slinavi stvor. 


Veter je zazibal 

i stablo i listek 

i pužeka malog zaspalog na njem 

i se je hitil, 

ostalo ni nikaj... 

Samo žuto listje i mir tužni v sem. 

KESNI STIHOKLEPEC 


Kaj nigdar bilo ni, to jenkrat biti mora, 
da spametna glava gdagda bu i nora 


i če zbograd tega ak baš mora biti 
špotanciju kakvu negdo na nju hiti 


kakti šimla kakva ona samo strese 
ljucke paragrafe i stare noblese. 


Kajti se je samo šmir —i lajav pes 
nigdar još ni čkomel na odprtu les'. 


A gda jenput zapre lesu vihor il ruka — 
ni pesja se ne bu čula halabuka. 


i 
i 
H 
[ 





NI 


BOGEČKI PUŠLEC 





JAGLAC 


Bogček si, bogček ti 
i sediš bogečki na travi 
i nigdo se s tobom ne kiti. 


Kam su te bogčeka deli? 
Čist jednostavno poseli 
v zemlicu črnu il žutu 
na bogečkem putu 


A gdo te pe brati? 


.Bogec, bogec i bogec 


tri brezgačni brati... 


Zakaj si mali 
pak nisu ti dali 
da dišiš kak drugi gospocki cveti? 


Ti samo zmirom paziti moraš 
da te gdo ne zgazi. 

Mravek po tebi plazi 

i kolkokrat pesja capa 
zmrska te i celog zdrapa. 


Ti, bogček i bogečki svat, 
ti moj si dragi brat. 

CIKLAMA 


Ti si bogečka frajla, 
po groš te pušlec celi 
i gda te bogec kupi, 


“ podihne i v sebi veli: 


To bu dišalo fino 

na stolu pucice moje 

i dugo vsehnulo ne bu 
to cvetje tak lepe boje. 


A gda bu suho vre sć 

i dišati prestalo bu, 
ciklame, te boge ciklame, 
spomen mi buju na nju. 


ŠAFRAN 


Komu se klanjaš ti mali 

beli cvetek vu travi? 

To veter te niše i šiba 

kak s€ male i nežne stvore 

kaj pomoči im nigdo ne more. 


Ali tvoju lepu 

i belu glavicu malu 
vzdignutu nekaj drži gor, 
ar žilav si mali ti stvor. 


Ti žilavo imaš korenje 

za sako potrplenje 

i za saki jad 

i sličen si bogcu sakom: 

čim više ga veter zible, 

on makar i kleči 

itak se navek nekam gible... 

FIJOLICA 


Gdo te oblači 
v tak lepu reklu, 
povej mi, povej ti. 


Človek te komaj 
vtrgnuti more 
boječ se da te ne zdrobi. 


Med drugimi bogci 
ti si tak mala 


kak carić med fticami sim. 


Kak drugo cvetje 
i tebe je vbrala 
ta, kaj ju v srcu nosim. 


Vu kupicu dala 
puno je cvetja 
i tebe još vsredi na vrh. 


Najlepša ti si 
med drugim cvetjem 
i lehka kak ftičice prh. 





—--& 


ORHIDEJA 


Ti si gospocko dete 

i zgora na sć glediš, 

na bogo to bogečko cvetje 
kaj za te ne vredi niš. 


Jaglaci, šafrani, ciklame 
i se drugo drobno cvetje 
za tebe je samo smetje. 


Ar ti si med cvetjem zgora 
al bogečki cvet, 

taj velki, široki svet 

ne kleči pred tvojimi čari, 
taj mali, bogečki smet. 


I saki bogec, a puno ih je, 
ima rajše to smetje, 
to svoje cvetje. 


A gda jenkrat dojde mraz 
i pofuri sć, 

od puno, puno cvetja 
ostalo nekaj bu vre, 

al onda buš ti smetje. 

BOGČEKOVA SPOVED 


Se moje živlenje je takvo 
kak ono od bogečke brače 
ili pak maloga vrapca 

kaj gladen okolo skače: 


Tak bil je jen vrapček mali 
kaj letil i skakal po tlu, 
navćk v sebi miren i vesel 
kak v dobru baš tak i v zlu. 


Na saku je grančicu zletel 
i v sako se gnezdo je sel 
i sigde po nekaj je našel, 
na klun je napiknul i zel. 


No kaj bu jen vrapček bogečki, 
gda puno je gladnušov tu 

i saki po nekaj odnese, 

pa malo ostane na tlu! 


Al vrapčeku došli su cajti 
da iskati mogel ni vre, 
če iskal je, mogel ni najti, 
ar drugi su pobrali sč. 


I vre gda mu niš ni ostalo, 
on v grmeku bogec sedi 

i otud brez pomoči, gladen, 
taj bogček pozablen gledi. 

VLADIMIR VRĐUKA I NJEGOVA POEZIJA | 


Poezija Vladimira Vrđuke izlazi prvi put iz »anonimnosti« 
u kojoj se zadesila, ne toliko krivnjom autora koliko obilje- 
žena ovim našim književnim podnebljem, podložnom utjeca- 
jima, mogućnostima, sticajima okolnosti i pojedincima koji, 
za razliku od ovog autora, uspijevaju da se »probiju«, da se 
oglase i da se zabilježe negdje na Parnasu ovoga našega vreme- 
na. Ne govoreći sada o pjesnicima koji zaista nešto znače u 
našoj poslijeratnoj književnosti, uz ovu zbirku stihova nužno 
se nameće i jedna druga strana medalje brojnih stihotvoraca 
koji se izgubiše na literarnom nebu, iako su imali daleko veće 
mogućnosti da nastave s pisanjem nego što je to bio slučaj s 
Vladimirom Vrđukom. Njegova poezija nije prošla kroz bitku 
objavljenih pjesama, čak ni u jednom našem literarnom časo- 
pisu, i sve do sada nije imala prilike da ugleda svjetlo dana, 
bez obzira na sva autorova nastojanja. Možda je to sudbina 
pjesnika, ali je neizostavno i praksa da se na radnika — pisca 
još uvijek često gleda s visine kao na neko drugorazredno zna- 
čenje, pa je i to vjerojatno razlog za relativno kasno pojavlji- 
vanje njegovih stihova. 


Naime, Vrđuka piše još od svojih mlađih dana, rastrgnut 
između svakidašnjeg posla koji uopće nije bio »poetičan« i 
njegove potrebe da se pjesnički izrazi. Ove okolnosti uvjeto- 
vale su i upravljenost te poezije i u odnosu na sadržaj i na vo- 
lumen izraza u kojem se on kao pjesnik kreće. Upravo je to 
karakteristično za ovu zbirku stihova koja izrazito tendira 
prema svijetu u kojem se autor godinama kretao, doživio ga 
iznutra i predočio ga na jedino mogući način — kajkavskim 
stihovima zagrebačkog žargona. Blag, dobronamjeran, topao i 
nasmiješen, Vrđuka govori o svom tramvajcu bez velikih pre- 
tenzija, ali sugestivnom snagom poezije malih stvari, nekih 
ljudi i njihovih doživljaja. Uzimajući jedno tako usko pod. 
ručje za pjesničku preokupaciju, autor nas iznenađuje mo- 
gućnostima da se toliko toga može reći u tim okvirima. Nepo- 
sredan i srdačan, pošten i vezan za svoju preokupaciju, Vrđu- 
ka reda stihove i obogaćuje ih paletom svojih jezičnih raznovr- 

snosti. Stalno prisutan, on u toj kajkavštini zapravo i stvara 
onaj poseban ugođaj toliko neophodan za razumijevanje nje- 
gova svijeta, odnosa i povezanosti između jučer, danas i sutra. 
Ta neposrednosi kazivanja u stvari je najveća domena ove 
zbirke i predstavlja autora u pravom svjetlu, bez obzira da 
li pjeva o šinjama, uspinjači, »beamterima« ili — fijolici. 

Nužno je također progovoriti i o načinu autorova izraža- 
vanja koji može izgledati donekle arhaičan, »preživio«, jed- 
nom riječju — zastario. Mora se pri tom napomenuti da ova 
zbirka čini samo mali dio Vrđukina stvaranja i da je posveće- 
na uglavnom njegovim drugovima, prijateljima i poznanicima 
iz iste kuće koji su zajedno s njim proveli svoj vijek »kod tram- 
vaja«, pa je iz tog aspekta treba i vrednovati. Međutim, veliki 
dio njegove štokavske poezije leži još uvijek nedodirnut, iako 
je autor već izdao jednu zbirku o vlastitu trošku — šapirogra- 
firano — i u maloj nakladi. Za nadati se da će se jednog dana 
i njegova štokavska lirika pojaviti u knjižarama poput ove kaj- 
kavske i na taj način omogućiti bolji uvid u ostvarenja jed- 
nog već zaista zrelog pjesnika. 


Mario Bazina 

Tumač 


Ambažura, 


ambrela, 


ampak, 


ar, 


bajtica, 
beamter, 
blesk, 
blesiče, 
bormeš, 


cajt, 
canjek, 
cifraste, 
cifra, 
cujzek, 


če, 
čkomeči, 
Črez, 


dežd, 
druckati, 
dime, 


fah, 
falinga, 
foringaš, 


galženjak, 
gible, 
gre, 


halabuka, 
hasna, 
hiža, 
hudoba, 
huncut, 


išče, 
jazbec, 
jenkrat, 
kača, 
kajti, 
kakti, 
kasir, 


manje poznatih riječi 


fizička sposobnost usana za 
izvođenje tonova na duhačkim 
instrumentima 

kišobran 

nego 

jer 


kućica 

činovnik 

blijesak 

blijeska, svjetluca 
zaista 


vrijeme 
krpa 
kićene 
brojka 
ždrijebe 


ako 
šuteći 
kroz 


kiša 
tresti 
doma 


struka 
manjkavost 
kočijaš 


obješenjak 
miče 
ide 


buka, galama 
korist 

kuća 

zloduh 
vragoljan 


traži 


jazavac 
jednom 


zmija 
pošto, jer 
kao, poput 
blagajnik 

kipec, 
klampati, 
kmica, 
kotriga 


lampaš, 
lesa, 


morti, 


najđe, 
nemreju, 
nigdar, 
norije, 


pvandđur, 
patron, 
pelati, 
penezi, 
plazi, 
poglej, 
pove, 
povsud, 
pozabiti, 
prihaja, 
pripetiti, 
protuletje, 


regula, 
ružiti, 


sakoj, 
se, 

si, 
sem, 
Ssih, 
sigde, 
SD, 
spat, 
spominek, 
steklo, 
steza, 


šinja, 
šmir, 

špan, 
šparljiv, 
špotancija, 


totu, 


večkrat, 


slika 
teško hodati 
tmina, mrak 
zglob 


svjetiljka 
vrata na plotu 


možda 


nađe 

ne mogu 
nikada 
ludosti 


stražar 
pokrovitelj 
voziti 
novci 

puzi, puže 
vidi, gledaj 
kaže 

svuda 
zaboraviti 
dolazi 
dogoditi 
proljeće 


pravilo 
lupati 


svakoj 
sve 

svi 

svem 
svih 
svagdje 
spava 
spavati 
razgovor 
staklo 
put, staza 


tračnica 
kolomaz 
nadglednik 
štedljiv 
grđenje 


tu, ovdje 


više puta 


vekši, 


vezda, 


zamuditi, 


zbogradi, 
zibati, 
zort, 
žuhko, 


veći 
sada 


zakasniti 
poradi 
ljuljati 
trema, strah 
gorko 


57 


SADRŽAJ 


Uz ovu zbirku stihova 


I. TRAMVAJEC — TRAMVAJ CIMA 


Uvodna pjesma . 
Remiza 
Šinje 
Tramvajec 
V rano jutro 
Noči v hangaru 
Prugaš 
Pajdašima z autobusa 
Naši beamteri 
Mrtvom pajdašu . 
Tramvaj i putniki 
Ilica . 
Zagrebačka uspinjača 
Naša radionica 
Slemenska žičara 
V ZET-ovom štacunu 
Jakša Dugandžić . 
Limena glazba 
Dramska sekcija . 
Dragutinu Vojnoviću 
Lepa knjiga 
Naša menza 
Kerefeke oko mirogojske štreke 
II. DROPTINICE 
Zagorje moje 
Trešnjevčanka pm. 
Človek z gramofonskim rogom . 
Starčekovo živlenje . 
Kesni stihoklepec 
III. BOGEČKI PUŠLEC 
Jaglac 
Ciklama 
šafran 
Fijolica 
Orhideja 
Bogčekova spoved 
Marginalije a , 
Vladimir Vrđuka i njegova poezija 3 
Tumač manje poznatih riječi 

